《梦天》
清代·许权

招我以神仙之窟，凤麟之墟。乘我以青鸾之辇，赤龙之车。

手摩我与月，浩荡经天衢。回首人世真渺茫，齐州九点烟青苍，我欲乘风任翱翔。

忽闻空中飘鼓吹，绰约佳人御云气。似曾相识碧落间，共赴瑶池为仙吏。

瑶池我敞宴初开，星娥月姊双双来。相携千年乍熟蟠桃实，劝饮百巡不醉流霞杯。

顿觉心清体骨轻，梦回漏箭报三更。烟霞已散空庭寂，静听梧桐淅沥声。

作者简介：江西德化人，字宜媖。崔谟妻。七岁能诗。工刺绣，善白描。因婆媳不和，自缢死。有《问花楼诗集》、《闺中小草》。